Aquarius (Stärebild)

Den  Aquarius (lat), (lëtz.: Waassermann) ass e Stärebild dat op der Ekliptik läit.

 Beschreiwung 
Den Aquarius ass e grousst, awer wéineg opfällegt Stärebild südlech vum Pegasus. Nëmmen zwéi vu senge Stäre si méi hell wéi déi drëtt Gréissteklass. Den Aquarius gehéiert zu den Déierekreeszeechen, well d'Ekliptik duerch d'Stärebild leeft. D'Sonn steet vum 21. Januar bis de 26. Februar all Joer am Aquarius.

 Geschicht 
Obwuel den Aquarius keen opfällegt Stärebild ass, zielt et awer zu den eelste bekannte Konstellatiounen. Fir d'Mënschen aus der Antiquitéit muss et eng gréisser Bedeitung als Kalennerzeeche gehat hunn. Wann d'Sonn an de Waassermann koum, huet dat den Zäitpunkt vun der Reenzäit markéiert. Méiglechweis staamt dovun den Numm. Och e ganze Koup vun Nopeschstärebiller hunn och eppes mat Waasser ze dinn.

 Himmelsobjeten 

 Stären 
 B F Namen m M Lj Spektralklass β 22  Sadalsuud 2,90 -3,5 610 G0 Ib α 34 Sadalmelik  2,95 -3,9 760 G2 Ib δ 76 Skat, Scheat 3,27 -0,18 160 A3 V γ 48 Sadachbia, Sadalachbia  3,86 0,44 158 A0 ζ1,2 55 Bunda 3,65 105 F6IV + F3 V c2 88  3,86 -0,60 105 F6IV + F3 V λ 73 Hydor, Ekkhysis 3,73 -1,7 390 M2 III ε 2 Albali  3,78 -0,46 230 A1 V b1 98  3,96 0,48 162 K0 III η 62  4,04 0,29 184 B9 IV τ2 71  4,05 -1,3 380 M0 III θ 43 Ancha  4,17 0,33 191 G8 III-IV φ 90  4,22 0,05 222 M2 III ψ1 91  4,24 0,95 148 K0 III ι 33  4,29 0,67 173 B9 IV b2 99  4,38 -0,50 K4 III ψ2 93  4,41 -0,56 320 B5 V ζ2 4,42 1,91 103 F3 IV k 3  4,43 -1,2 450 M3 III c1 86  4,48 0,67 188 G8 III ω2 105  4,49 1,12 154 B9 V ν  13 Abulaan 4,50m 1,00 164 G8 III ζ1 4,59 2,08 103 F6 IV ξ  23 Abulaan 4,68 1,0 179 A7 V g 66  4,68 -1,2 490 K3 III b 2 101  4,70 -0,3 320 A0 V c2 89  4,71 -1,3 520 A3 IV μ  6  4,73 1,34 155 A3m ο  31  4,74 -0,6 380 B7 Ve π  52 Seat 4,80 -2,8 1100 BI Ve σ  57  4,82 0,27 265 A0 IV A 2 104  4,82 -1,7 640 M3 III Χ  92  4,93 -1,5 640 M3 III ω1 102  4,97 1,91 134 A7 IV ψ3 95  4,99 0,58 250  κ 63 Situla  5,04 0,76 234 K2 III  25 5,10 0,76 241 K0 III 47 5,12 1,37 183 K0 III 1  5,15 0,77 245 K1 III 108 5,17 0,2 320 Ap Si 97 5,19 0,88 237 A3 V 94 5,20 3,62 68 G6 / G8 IV 106 5,24 0,2 330 B9 V 68 5,24 0,68 266 G8 III HR 8987 5,27 0,60 280 K3 III 107 5,28 1,21 212 F2 V 32 5,29 1,04 231 A5m 41 5,33 0,65 281 K1 III 42 5,34 -0,5 480 K1 III ρ  5,35 -1,4 750 B8 III  103 5,36 -0,9 580 K4 / K5 III 38 5,43 -0,8 560 B5 III 83 5,44 1,63 188 F2 V 18 5,48 2,07 157 F0 V 21 5,48 0,0 410 K4 III 7 5,49 -0,8 600 K5 III

De Beta Aquarii ass mat enger visueller Magnitude vun 2,90m den hellste Stär am Aquarius. Et ass en Iwwerris mat der Spektralklass G0 Ib op enger Distanz vu 610 Liichtjoer. Den Numm Sadalsuud ass arabesch a bedeit souvill, wéi „d'Gléck vum Gléck“.

Den zweethellste Stär, den Alpha Aquarii (Sadalmelik, arabesch „d'Gléck vum Kinnek“), ass 760 Liichtjoer vun eis ewech. Et ass en Iwwerris mat der Spektralklass G2 Ib. Hien huet den 80fachen Duerchmiesser an déi 6.000fach Liichtkraaft vun eiser Sonn.

De Gamma Aquarii (Sadachbia, arabesch „d'Gléck vun den Zelter“), ass 158 Liichtjoer ewech.

Den Delta Aquarii läit op enger Distanz vun 160 Liichtjoer an huet d'Spektralklass A3 V. Als Urspronk vu sengem Numm Skat gëtt meeschtens „Been“ genannt. Et kéint ursprénglech awer och „Wonsch“ bedeit hunn.

 Duebelstären 

 System m Ofstand ζ 4,42 / 4,59 1,67" ψ 4,24 / 10 / 10 49,6/0,3" ω2 4,49 / 4,97 46,8" τ2 4,05 / 5,86 39" 41  5,6 / 7,1 5,0" 94  5,3 / 7,3 12,6" 101  4,8 / 7,1 1,2" 104  4,82 / 8,58 113" κ  5,04 / 8,8 98,8" 107  5,7 / 6,7 6,8"

Den ζ Aqr ass een Duebelstäresystem op enger Distanz vun 105 Liichtjoer. Zwéi gläichgrouss Stäre kreesen ëm ee gemeinsame Schwéierpunkt, woufir si ronn 800 Joer brauchen. D'System ka schonn an engem klengen Teleskop an zwéi Stären, déi wäiss liichten, opgeléist ginn.

 Verännerlech Stären 

 Objet m Period Typ λ 3,73 bis 3,8  onreegelméisseg Verännerlecher  π 4,42 bis 4,70  Gamma-Cassiopeia-Typ ο 4,68 bis 4,89  Gamma-Cassiopeia-Typ R 5,8 bis 12,4 387 Deeg  Mira-Stär 

Den R Aquarii ass ee verännerleche Stär vum Typ Mira op enger Distanz vun 1.000 Liichtjoer. De Stär ännert an engem Zäitraum vun 387 Deeg seng Hellegkeet, woubäi an engem Rhythmus vun 24 Joer periodesch Schwankungen optrieden. Am Maximum ass de Stär 5,8m hell a kann nach just mat bloussem A gesi ginn. Am Minimum erreecht hien nëmmen nach eng Hellegkeet vun 12,4m. An deem Zäitraum brauch een natierlech e méi grousst Teleskop.

 Messier- an NGC-Objeten 

 Messier (M) NGC verschiddener m Typ Numm 2  7089  6,4 Kugelstärekoup  72  6981  9,5 Kugelstärekoup  73  6994  8,5 Oppene Stärekoup   7009  9 Planetareschen Niwwel Saturnniwwel 7184 11 Galaxie  7293 7 Planetareschen Niwwel Helixniwwel 7492 11 Kugelstärekoup  7606 11 Galaxie  7727 10 Galaxie 

Am Aquarius sinn dräi Objeten, déi de franséischen Astronom a Koméitejeeër Charles Messier a sengem Katalog mat niwwelegen Objeten, dem Messier-Katalog, opgeholl hat.

Den M 2 ass e Kugelstärekoup op enger Distanz vu 50.000 Liichtjoer.

Den M 72 ass och e Kugelstärekoup a läit op enger Distanz vu 60.000 Liichtjoer. Et ass de liichtschwaachste Kugelstärekoup am Messierkatalog.

Den M 73 ass keen echte Stärekoup, mä eng Grupp vu véier Stären an engem Ofstand vun 2.000 Liichtjoer.

Op ronn 3.000 Liichtjoer Distanz ass de planetareschen Niwwel NGC 7009, deen och Saturnniwwel genannt gëtt. Mat senger elliptescher Form erënnert hien eppes un d'Rankplanéite Saturn.

Am südlechen Deel fënnt een den Helixniwwel. Et ass e planetareschen Niwwel op enger Distanz vu 500 Liichtjoer. Mat engem Duerchmiesser vun 13 Bouminutten an enger Hellegkeet vu 7m ass et dee gréissten an hellste planetareschen Niwwel um Nuetshimmel.

 Exoplanéiten / Planemoen 

Beim Gliese 876 hëlleft keen optescht Instrument méi, fir de Begleeder z'erkennen: E Planemo. De Rouden Zwerg am Aquarius (Liichtkraaft: 0,0016 × Sonn, Mass: 0,32 × Sonn, Duerchmiesser: 0,36 × Sonn) ass 11 Milliarde Joer al an huet als Begleeder ee vun de klengsten entdeckte Planéiten. De Planemo vun der 8-facher Mass vun der Äerd an duebelem Duerchmiesser ëmkreest de Stär vun der Spektralklass M3,5 (Gréissteklass 10,15) all 1,94 Deeg an engem Ofstand vun 0,021 AE. Fir Liewen ass hien - egal op Gas- oder Gesténgsplanéit - wéinst vun senger kuerzer Distanz zum Stär mat 200 - 400 °C ze waarm (änlech: My Arae). Zwéi weider, och ganz waarm Exoplanéite mat der 1,6- an 0,5-facher Mass vum Jupiter ëmkreesen de Stär an nëmmen 0,21 respektiv 0,13 AE Ofstand.

 Kuckt och 

 Um Spaweck 

  Astronomie.de: D'Stärebild Waassermann
  Astronomie.de: De Waassermann

Kategorie:Stärebiller